Minjene lěta bě sobota do prěnjeho adwenta kruty termin za dźeń wotewrjenych duri w dźěłarnjach za zbrašenych swj. Michała w PančicachKukowje. Lětsa přewjedu tónle dźeń, zwjazany z adwentnymi wikami, hižo jutře, pjatk. To ma swoju přičinu.
Pančicy-Kukow (SN/MWj). Z nowym nawodnistwom w dźěłarnjach za zbrašenych swj. Michała w Pančicach-Kukowje wuwiwaja tam nowe ideje. Jedna tajka je, zo swój kóždolětny dźeń wotewrjenych duri do prěnjeho adwenta sobotu njepřewjedu, ale hižo pjatk, a to wot 9 do 18 hodź. „Tak móža wopytowarjo wšědny dźeń dźěłacych kaž tež přistajenych dožiwić, štož dotal sobotu w tej měrje móžno njebě“, rozłožuje nawoda zarjadnišća Handrij Ošika. Po zwučenym wašnju pak změja tež jutře w kreatiwnym wobłuku małe wiki přihotowane, na kotrymž poskića mjez druhim w dźěłarnjach nastate adwentne debjenki.
szl_Latn szl_Latn